|  |
| --- |
| **RAZPISNA DOKUMENTACIJA****za javno naročilo****"Prodaja vstopnic"****za obdobje od 1.9.2018 do 31.8.2020** |

|  |
| --- |
| **PODATKI O NAROČNIKU** |
| Naziv  | Kino Šiška  |
| Naslov  | Trg prekomorskih brigad 3, 1000 Ljubljana  |
| Matična številka | 3313069000 |
| ID za DDV | SI 58809015 |
| TRR | SI56 0126 1600 0001 931, UJP  |
| Zakoniti zastopnik | Simon Kardum, direktor  |
| Elektronski naslov  | info@kinosiska.si  |
| Telefon  | +386 1 500 30 00 |

|  |
| --- |
| **PODATKI O JAVNEM NAROČILU** |
| Oznaka javnega naročila  | 06/2018 |
| Naziv javnega naročila  | Prodaja vstopnic  |
| Obdobje javnega naročila  | 1.9.2018 - 31.8.2020 |
| Vrsta postopka  | naročilo male vrednosti  |
| Način oddaje javnega naročila  | enotno javno naročilo (niso dovoljene opcije ali variantne ponudbe) |
| Objava javnega naročila  | Portal javnih naročil ([https://www.enarocanje.si](https://www.enarocanje.si/)) Elektronsko javno naročanje RS ([https://ejn.gov.si](https://ejn.gov.si/)) |
| Vprašanja ponudnikov  | Preko Portala javnih naročil do dne 21.8.2018 do 12. ure  |
| Način oddaje ponudbe  | Preko aplikacije Elektronsko javno naročanje RS1. Predračun (PDF)2. Ostala dokumentacija (ZIP)  |
| Rok za oddajo ponudbe  | do dne 22.8.2018 do 12. ure  |
| Odpiranje ponudb  | Preko aplikacije Elektronsko javno naročanje RSdne 22.8. ob 13. uri  |
| Dopolnitev ali pojasnilo ponudbe  | Preko elektronske pošte na elektronski naslov, ki ga navede ponudnik v predračunu  |
| Vročitev odločitve o oddaji javnega naročila  | Preko Portala javnih naročil  |

Javni zavod Kino Šiška vse gospodarske subjekte, ki imajo interes pridobiti javno naročilo, vabi k oddaji ponudbe skladno z vsebino razpisne dokumentacije.

Ljubljana, 10.8.2018

Simon Kardum, direktor

**PREDMET JAVNEGA NAROČILA**

Predmet javnega naročila je prodaja vstopnic na podlagi potreb naročnika, ki se izvaja:

* na prodajnem mestu naročnika (sedež naročnika),
* na prodajnih mestih ponudnika in na drugih prodajnih mestih,
* preko spleta,
* kot tisk brezplačnih vstopnic in tisk vstopnic v okviru projekta "Kulturni evro".

Vsak način prodaje in tiska vstopnic je opredeljen v Prilogi 1 te razpisne dokumentacije - Tehnična dokumentacija.

Gospodarski subjekt lahko odda javno naročilo zgolj na način, da ponuja vse vrste in oblike in prodaje ter tiska kot jih zahteva naročnik. Ponudbo lahko odda samostojno, s soponudnikom ali s podizvajalcem.

Posamezen gospodarski subjekt lahko nastopa v katerikoli od zgoraj navedenih oblik le v eni ponudbi. V kolikor gospodarski subjekt nastopa v več ponudbah, se vse pozneje prejete ponudbe izločijo.

Variantne ponudbe niso dovoljene.

Opcije niso dovoljene.

Gospodarski subjekt mora izpolnjevati in upoštevati vse določbe, ki jih glede na predmet javnega naročila predpisujeta veljavna zakonodaja in ta razpisna dokumentacija. Ponudba mora biti sestavljena v skladu s tem povabilom in navodili za izdelavo ponudbe, ki so sestavni del razpisne dokumentacije.

Ponudnik bo izstavljal račune za opravljene storitve do 5. dne v mesecu za pretekli mesec. Obvezna priloga in sestavina e-računa je specifikacija opravljenih storitev.

Rok za plačilo obveznosti naročnika je 30 dni od dneva prejema e-računa.

**OBDOBJE VELJAVNOSTI JAVNEGA NAROČILA**

Naročnik bo z izbranim izvajalcem sklenil pogodbo o izvedbi javnega naročila za obdobje 24 mesecev, od 1.9.2018 do 31.8.2020.

Podaljšanje javnega naročila ni mogoče.

V kolikor na strani naročnika v obdobju veljavnoti pogodbe o izvedbi javnega naročila nastanejo okoliščine, zaradi katerih način prodaje in tiska vstopnic ne bi bil več potreben ali mogoč, ima naročnik pravico in možnost odstopiti od pogodbe s 6 mesečnim odpovednim rokom. V tem primeru izvajalec storitve nima pravice do kakršnegakoli materialnega, finančnega ali drugega zahtevka zoper naročnika.

**JEZIK POSTOPKA JAVNEGA NAROČILA**

Postopek javnega naročanja poteka v slovenskem jeziku. Ponudbena dokumentacija ponudnika mora biti predložena v slovenskem jeziku.

**IZPOLNJEVANJE OBRAZCEV RAZPISNE DOKUMENTACIJE**

Ponudnik odda ponudbo in ponudbeno dokumentacijo na obrazcih, ki so priloga te razpisne dokumentacije. Ponudnik ne sme spreminjati obrazcev. V kolikor ponudnik spremeni vsebino dokumentacije, bo njegova ponudba označena za nedopustno in izločena iz postopka oddaje javnega naročila.

Ponudbena dokumentacija mora biti natipkana ali napisana s čitljivo pisavo. Vsa dokumentacija mora biti podpisana s strani pooblaščene osebe ponudnika in žigosana. V kolikor ponudnik žiga ne uporablja, naj pripravi lastno izjavo glede tega dejstva.

Ponudnik sam nosi stroške pregledovanja razpisne dokumentacije in priprave ponudbene dokumentacije. Ponudnik glede nejasnosti razpisne dokumentacije postavi vprašanje v skladu s pravili postopka za komunikacijo z naročnikom. V kolikor ponudnik glede na izkušnje in poznavanje področja predmeta javnega naročila ugotovi, da je potrebno razpisno dokumentacijo dopolniti ali popraviti, mora to storiti v času, ki je namenjen za vprašanja ponudnikov. Kasnejših pripomb naročnik ne bo upošteval in bodo v celoti veljala razpisna dokumentacija.

V kolikor naročnik objavi pojasnila ali odgovore na vprašanja ponudnikov preko Portala javnih naročil, slednje velja kot del razpisne dokumentacije.

**ZAUPNOST PODATKOV**

Naročnik bo varoval zaupnost podatkov v skladu z 35. členom ZJN-3.

Ponudniki, ki z udeležbo na javnem naročilu oziroma pri izvrševanju pogodbenih obveznosti izvedo za zaupne podatke, so jih dolžni varovati skladno s predpisi.

Podatki, ki jih bo ponudnik upravičeno označil kot zaupne, bodo uporabljeni samo za namene javnega naročila in ne bodo dostopni nikomur izven kroga oseb, ki bodo vključene v postopek javnega naročanja. Ti podatki ne bodo objavljeni niti na odpiranju ponudb niti v nadaljevanju postopka ali po zaključku postopka. Kot zaupne lahko ponudnik označi dokumente, za katere je tako določeno z veljavnimi predpisi. Kot zaupni bodo obravnavani samo tisti dokumenti, ki bodo imeli v ponudbeni dokumentaciji na vsakem posameznem listu zapisano »ZAUPNO«.

**RAZLOGI ZA IZKLJUČITEV**

**Pri ponudniku ne smejo na obstajati naslednji razlogi za izključitev:**

|  |  |  |
| --- | --- | --- |
|  | **RAZLOGI ZA IZKLJUČITEV** | **NAČIN DOKAZOVANJA** |
| **1** | Ponudniku ali osebi, ki je članica upravnega, vodstvenega ali nadzornega organa tega ponudnika ali ki ima pooblastila za njegovo zastopanje ali odločanje ali nadzor v njem, je bila izrečena pravnomočna sodba za kazniva dejanja iz prvega odstavka 75. člena ZJN-3. | ESPD, del III, oddelek A |
| **2** | Ponudnik ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti **na dan oddaje ponudbe** ali prijave znaša 50 eurov ali več. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave. (drugi odstavek 75. člena ZJN-3) | ESPD, del III, oddelek B |
| **3** | Ponudnik je na dan, ko poteče rok za oddajo ponudb ali prijav, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami. (točka (a) četrtega odstavka 75. člena ZJN-3) | ESPD, del III, oddelek D |
| **4** | Ponudniku je bila v zadnjih treh letih pred potekom roka za oddajo ponudb s pravnomočno odločbo pristojnega organa Republike Slovenije ali druge države članice ali tretje države dvakrat izrečena globa zaradi prekrška v zvezi s plačilom za delo. (točka (b) četrtega odstavka 75. člena ZJN-3) | ESPD, del III, oddelek D |
| **5** | Nad ponudnikom se je začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami. (točka (b) šestega odstavka 75. člena ZJN-3) | ESPD, del III, oddelek D |
| **6** | Pri gospodarskem subjektu so se pri prejšnji pogodbi o izvedbi javnega naročila ali prejšnji koncesijski pogodbi, sklenjeni z naročnikom, pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavljal odškodnino ali so bile izvedene druge primerljive sankcije (točka (f) šestega odstavka 75. člena ZJN-3) | ESPD, del III, oddelek D |
| **7** | Gospodarski subjekt je poskusil neupravičeno vplivati na odločanje naročnika ali pridobiti zaupne informacije, zaradi katerih bi lahko imel neupravičeno prednost v postopku javnega naročanja, ali iz malomarnosti predložiti zavajajoče informacije, ki bi lahko pomembno vplivale na odločitev o izključitvi, izboru ali oddaji javnega naročila. (točka (h) šestega odstavka 75. člena ZJN-3) | ESPD, del III, oddelek D |

**POGOJI ZA SODELOVANJE**

Ponudnik mora na dan oddaje ponudbe izpolnjevati naslednje pogoje:

|  |  |  |
| --- | --- | --- |
| **1** | Ponudnik je registriran za opravljanje dejavnosti pri pristojnem sodišču ali drugemu organu oziroma ima na drug način utemeljeno in izkazano usposobljenost za izvedbo predmeta javnega naročila. (tretji odstavek 76. člena ZJN-3) | ESPD, del IV |
| **2** | Ponudnik je v zadnjih petih letih (od 1.1.2013 do 31.12.2017) izvedel vsaj eno primerljivo javno naročilo oziroma posel.  | ESPD, del IV, točka C + Referenčno potrdilo (III.1) |
| **3** | Ponudnik ni imel blokiranega transakcijskega računa v obdobju zadnjih šestih mesecev od dneva objave obvestila o naročilu male vrednosti.  | ESPD, del IV + potrdilo banke ali drugo ustrezno dokazilo |

**OPOMBA**:

Kadar namerava ponudnik izvesti javno naročilo **s podizvajalci**, mora vse pogoje III, razen točke 2 III.b izpolnjevati tudi ponudnik, ki sodeluje pri izvedbi javnega naročila kot podizvajalec.

Kadar namerava ponudnik izvesti javno naročilo v okviru **skupne ponudbe**, mora vse pogoje poglavja III, razen točke 2 III.b izpolnjevati tudi ponudnik, ki sodeluje pri izvedbi javnega naročila v okviru skupne ponudbe.

**Dokumenti in potrdila so lahko predloženi v originalu ali v fotokopiji. V kolikor ponudnik spada med poslovne subjekte, s katerimi naročnik ne sme poslovati skladno z določili 28. člena Zakona o preprečevanju korupcije in Komisija za preprečevanje korupcije naročniku ne bo dovolila, da bi posloval z navedenim ponudnikom, bo naročnik ponudbo zavrnil.**

**MERILO**

Merilo, ki bo uporabljeno pri izbiri najugodnejšega ponudnika:

* **ekonomsko najugodnejša ponudba**

Ekonomsko najugodnejša bo tista ponudba, ki bo po merilih od a) do e) prejela najvišje število točk.

|  |  |  |
| --- | --- | --- |
|  | Provizija od prodanih vstopnic na prodajnem mestu naročnika | Skupaj največ 40 točka = najnižja ponudbena provizija za točko a (%) / ponudbena provizija pod točko a posameznega ponudnika (%)  |
|  | Provizija od prodanih vstopnic na prodajnih mestih ponudnika  | Skupaj največ 30 točkb = najnižja ponudbena provizija za točko b (%) / ponudbena provizija pod točko b posameznega ponudnika (%)  |
|  | Provizija od prodanih vstopnic na pooblaščenih mestih ponudnika  | Skupaj največ 15 točkc = najnižja ponudbena provizija za točko c (%) / ponudbena provizija pod točko c posameznega ponudnika (%)  |
|  | Provizija od prodanih vstopnic preko spletne strani in (ali) mobilne aplikacije  | Skupaj največ 10 točkd = najnižja ponudbena provizija za točko d (%) / ponudbena provizija pod točko d posameznega ponudnika (%) |
|  | Cena tiska brezplačnih vstopnic  | Skupaj največ 5 točke = najnižja ponudbena cena za točko e (EUR) / ponudbena cena pod točko e posameznega ponudnika (%)  |

Naročnik lahko v postopku izvede pogajanja v zvezi s provizijami. Morebitni zadnji krog pogajanj naročnik predhodno napove.

V primeru, da bosta dva ali več ponudnikov prejela enako število točk, bo izbran tisti ponudnik, ki bo prejel višje število točk pri podmerilu a). V kolikor bo več ponudnikov doseglo enako število točk in prejelo enako število točk pri podmerilu a), bo naročnik ponudnika izbral z žrebom. Žrebanje izvede 3 članska komisija. Izbran bo ponudnik, ki bo prvi izžreban. Na žrebanju so lahko prisotni vsi ponudniki, ki so oddali popolno ponudbo. O poteku žrebanja bodo ponudniki predhodno pisno obveščeni.

**ZAVAROVANJE ZA DOBRO IZVEDBO POGODBENIH OBVEZNOSTI**

Za namen zavarovanja za dobro izvedbo pogodbenih obveznosti, mora ponudnik predložiti **lastno izjavo** o predložitvi zavarovanja v višini 10 % pogodbene vrednosti z DDV (obrazec II.4) po priloženem vzorcu.

Originalno zavarovanje za dobro izvedbo pogodbenih obveznosti bo izbrani ponudnik, ne glede na vrednost ponudbe, predložil najkasneje **v petih dneh po sklenitvi pogodbe**.

V kolikor ponudnik ne predloži zavarovanja za dobro izvedbo pogodbenih obveznosti pri sklenitvi pogodbe oz. v določenem roku, se šteje, da je ponudnik odstopil od sklenjene pogodbe, t.j. od javnega naročila. V tem primeru si naročnik pridržuje pravico oddati javno naročilo naslednje uvrščenemu ponudniku z dopustno ponudbo.

Naročnik bo unovčil zavarovanje za dobro izvedbo pogodbenih obveznosti, če se bo izkazalo, da

* naročilo ni izvedeno v rokih, kvaliteti in količini, zahtevani v razpisni dokumentaciji, popisu in pogodbi,
* če izbrani ponudnik ne izpolni ostalih določil iz pogodbe,
* če dela v nasprotju z določili razpisne in ponudbene dokumentacije,
* če ne upošteva navodil pooblaščene osebe naročnika,
* če v zahtevanem roku ne predloži zavarovanja za odpravo napak v garancijskem roku,
* v drugih primerih, ki jih določa ta razpisna dokumentacija.

Zavarovanje za dobro izvedbo pogodbenih obveznosti ne sme poteči pred iztekom roka za izpolnitev pogodbenih obveznosti. Pogodba o izvedbi javnega naročila postane veljavna pod pogojem, da izbrani ponudnik predloži zavarovanje za dobro izvedbo pogodbenih obveznosti.

Zavarovanje za dobro izvedbo pogodbenih obveznosti služi tudi za poplačilo potrjenih obveznosti ponudnika do podizvajalcev, v primeru, da so le-ti vključeni v javno naročilo.

**PONUDBENA DOKUMENTACIJA**

Ponudnik mora kot ponudbeno dokumentacijo predložiti naslednje dokumente:

1. Predračun
2. Izjava za izpolnjevanje tehničnih pogojev naročnika
3. Izjava za predložitev zavarovanja za dobro izvedbo pogodbenih obveznosti
4. ESPD
5. Referenčno potrdilo
6. Parafirana pogodba o izvedbi javnega naročila s prilogo
7. Izjava in soglasje podizvajalca (če je to potrebno)
8. Pooblastilo soponudnika (če je to potrebno)
9. Pogodba o podizvajanju (če je to potrebno)
10. Pogodba o skupni izvedbi javnega naročila (če je to potrebno)

**KOMUNIKACIJA Z NAROČNIKOM**

Ponudniki komunicirajo z naročnikom zgolj preko Portala javnih naročil. Naročnik vprašanj preko telefona, elektronske pošte ne bo upošteval in nanje ne bo odgovarjal. Rok za postavitev vprašanj je določen v uvodu razpisne dokumentacije.

**ODDAJA PONUDBE**

Ponudniki morajo ponudbe predložiti **v informacijski sistem e-JN na spletnem naslovu** [https://ejn.gov.si/eJN2](https://ejn.gov.si/mojejn), v skladu s točko 3 dokumenta Navodila za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI (v nadaljevanju: Navodila za uporabo e-JN), ki je del te razpisne dokumentacije in objavljen na spletnem naslovu [https://ejn.gov.si/eJN2](https://ejn.gov.si/mojejn).

Ponudnik se mora pred oddajo ponudbe registrirati na spletnem naslovu [https://ejn.gov.si/eJN2](https://ejn.gov.si/mojejn), v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Za oddajo ponudb je zahtevano eno od s strani kvalificiranega overitelja izdano digitalno potrdilo: SIGEN-CA ([www.sigen-ca.si](http://www.sigen-ca.si)), POŠTA®CA (postarca.posta.si), HALCOM-CA ([www.halcom.si](http://www.halcom.si)), AC NLB ([www.nlb.si](http://www.nlb.si)).

Ponudba se šteje za pravočasno oddano, če jo naročnik prejme preko sistema e-JN [https://ejn.gov.si/eJN2](https://ejn.gov.si/mojejn) najkasneje dneva in ure, navedene v uvodu razpisne dokumentacije. Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

Po preteku roka za predložitev ponudb ponudbe ne bo več mogoče oddati.

**ODPIRANJE PONUDB**

Javno odpiranje ponudbe se izvede avtomatično preko **v informacijski sistem e-JN.**

**ODLOČITEV NAROČNIKA**

Naročnik lahko skladno z določbami 90. člena ZJN-3:

* do roka za oddajo ponudb kadar koli ustavi postopek oddaje javnega naročila,
* na vseh stopnjah postopka po izteku roka za odpiranje ponudb zavrne vse ponudbe,
* po pravnomočnosti odločitve o oddaji javnega naročila do sklenitve pogodbe o izvedbi javnega naročila odstopi od izvedbe javnega naročila iz utemeljenih razlogov, da predmeta javnega naročila ne potrebuje več ali da zanj nima zagotovljenih sredstev ali da se pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila nemogoča.

Izbira ponudnika je izključna pravica naročnika. Naročnik tudi ne odgovarja ponudniku za škodo, ki bi jo utrpel, ker ni bila sprejeta njegova ponudba.

Naročnik odda javno naročilo ponudniku, ki odda dopustno ponudbo in je skladno z določenim merilom najugodnejši.

Dopustna ponudba je ponudba, ki jo predloži ponudnik, za katerega ne obstajajo razlogi za izključitev in ki izpolnjuje pogoje za sodelovanje, njegova ponudba ustreza potrebam in zahtevam naročnika, določenim v tehničnih specifikacijah in v dokumentaciji v zvezi z oddajo javnega naročila, je prispela pravočasno, pri njej ni dokazano nedovoljeno dogovarjanje ali korupcija, naročnik je ni ocenil za neobičajno nizko in cena ne presega zagotovljenih sredstev naročnika.

Odločitev o oddaji javnega naročila se vroči na način, da jo naročnik objavi na Portalu javnih naročil. Javno naročilo je vročeno na dan objave na Portalu javnih naročil.

**DOPOLNITEV ALI POJASNILO PONUDBE**

Naročnik bo ponudnika, od katerega bo poreboval dopolnitev ali pojasnilo na način, ki je skladno z ZJN-3 dopusten, pozval preko elektronskega naslova, ki ga bo ponudnik navedel v predračunu. Rok in način dopolnitve ali pojasnila bo naročnik navedel v pozivu k dopolnitvi ali pojasnilu ponudbe.

V primeru, da ponudnik svoje ponudbe ne pojasni ali ne dopolni pravočasno ail je ne dopolni oziroma pojasni, se označi njegova ponudba za nedopustno.

**NEOBIČAJNO NIZKA PONUDBA**

Če bo naročnik mnenja, da je pri določenem naročilu glede na njegove predhodno določene zahteve ponudba neobičajno nizka glede na cene na trgu ali v zvezi z njo obstaja dvom o možnosti izpolnitve naročila, jo bo naročnik preveril in od ponudnika zahteval, da pojasni ceno ali stroške v ponudbi. Na­ročnik bo preveril, ali je ponudba neobičajno nizka tudi, če je vrednost ponudbe za več kot 50 % nižja od povprečne vrednosti pravočasnih ponudb in za več kot 20 % nižja od naslednje uvrščene ponudbe, vendar le, če bo prejel vsaj štiri pravočasne ponudbe.

Kadar bo naročnik v postopku javnega naročanja preveril dopustnost vseh ponudb, bo v skladu s prejšnjim odstavkom preveril, ali je ponudba neobičajno nizka glede na dopustne ponudbe.

Preden bo naročnik zavrnil neobičajno nizko ponudbo, bo od ponudnika pisno zahteval podrobne podatke in utemeljitev o elementih ponudbe, za katere bo menil, da so odločilni za izpolnitev naročila oziroma vplivajo na razvrstitev ponudb.

Če bo naročnik ugotovil, da je ponudba neobičajno nizka, ker ni skladna z veljavnimi obveznostmi iz drugega odstavka 3. člena ZJN-3, jo bo zavrnil.

**POGODBA O IZVEDBI JAVNEGA NAROČILA**

Naročnik z izbranim ponudnikom sklene pogodbo o izvedbi javnega naročila. Pogodba o izvedbi javnega naročila ne sme bistveno odstopati od vzorca pogodbe, ki je del razpisne dokumetnacije.

Pogodba o izvedbi javnega naročila postane veljavna pod pogojem, da ponudnik pravočasno in pravilno vroči naročniku zavarovanje za dobro izvedbo pogodbenih obveznosti.

**DODATNE STORITVE**

Za dodatno opremo ali storitve, ki niso vključene v prvotno naročilo, vendar so zaradi nepredvidenih okoliščin postale potrebne za izvedbo predmetnega javnega naročila, veljajo določila ZJN-3.

**PRAVICA DO ZAHTEVKA ZA REVIZIJO**

Pravno varstvo ponudnikov in javnega interesa v postopku oddaje predmetnega javnega naročila je zagotovljeno skladno z Zakonom o pravnem varstvu v postopkih javnega naročanja (ZPVPJN) (Uradni list RS, št. 43/11 in naslednji).

Podatki za plačilo takse za postopek revizije javnega naročila:

|  |  |
| --- | --- |
| Višina takse: | 2000,00 EUR |
| Transakcijski račun: | SI56 0110 0100 0358 802 |
| Odprt pri: | Banka Slovenije, Slovenska 35, 1505 Ljubljana, Slovenija |
| SWIFT KODA: | BS LJ SI 2X |
| IBAN: | SI56011001000358802 |
| Sklic: | 11 16110-7111290-XXXXXXLL (številka JN) |

**PROTIKORUPCIJSKO DOLOČILO**

V času razpisa naročnik in ponudnik ne smeta pričenjati in/ali izvajati dejanj, ki bi vnaprej določila izbor določene ponudbe. V času od izbire ponudbe do začetka veljavnosti pogodbe naročnik in ponudnik ne smeta začenjati dejanj, ki bi lahko povzročila, da pogodba ne bi stopila v veljavo ali ne bi bila izpolnjena.

V primeru ustavitve postopka nobena stran ne sme začenjati in izvajati dejanj, ki bi oteževali razveljavitev ali spremembo odločitve o izbiri dobavitelja/izvajalca ali bi vplivali na nepristranskost revizijske komisije.

Naročnik opozarja, da če bi pri tej pogodbi kdorkoli v imenu ali na račun katerekoli pogodbene stranke obljubil, ponudil ali dal kakršnokoli nedovoljeno korist za:

* pridobitev posla ali za sklenitev posla pod ugodnejšimi pogoji,
	+ - opustitev dolžnega nadzora nad izvajanjem pogodbenih obveznosti,
		- drugo ravnanje ali opustitve dejanja, s katerim je drugi pogodbeni stranki povzročena škoda,
		- pomoč pri pridobitvi nedovoljene koristi drugi pogodbeni stranki ali njenemu predstavniku, zastopniku ali posredniku,

je sklenjena pogodba nična.

V tem primeru bo naročnik nemudoma prekinil vse aktivnosti v zvezi z izvajanjem te pogodbe, razen tistih aktivnosti, ki preprečujejo nastanek morebitne škode na že delno izvedenem predmetu pogodbe. Naročnik bo hkrati nemudoma sprožil ustrezen sodni postopek za ugotovitev ničnosti.

Obvezna priloga pogodbe o izvedbi javnega naročila je izjava po 14. členu Zakona o integriteti in preprečevanju korupcije (Uradni list RS, št. 69/11-UPB2).

**KONČNE DOLOČBE**

Poleg določil iz teh navodil veljajo tudi določila iz pogodbe in celotne razpisne dokumentacije. V dvomu se presojajo posamezna določila v skladu z zakonskimi členi ZJN-3, ZPVPJN in Obligacijskega zakonika.